Timote—En legzanp lafwa dan Labib\nLIR AN Afrikaans Albanian Amharic Arabic Armenian Aymara Bicol Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Chuvash Cibemba Cinyanja Croatian Czech Danish Dutch Efik English Estonian Ewe Fijian Finnish French Ga Georgian German Greek Greenlandic Guarani Haitian Creole Hausa Hebrew Hiligaynon Hungarian Icelandic Igbo Iloko Indonesian Isoko Italian Japanese Kazakh Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korean Kreol Seselwa Kwangali Kwanyama Lingala Lithuanian Luganda Lunda Luo Luvale Macedonian Malagasy Malay Mam Mambwe-Lungu Maya Myanmar Ndebele Ndonga Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Persian Polish Portuguese Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tatar Thai Tigrinya Tiv Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Venda Vietnamese Wayuunaiki Xhosa Yoruba Zapotec (Isthmus) Zulu\nIMIT ZOT LAFWA | TIMOTE\n“Mon Garson byenneme e fidel dan Senyer”\nTIMOTE ti mars vitman lo semen ki ti elwanny li avek son lakour, son lizye ti fikse lo sa ki devan li. Son bann konpanyon ti par devan anmezir ki zot travers sa laplenn ki Timote ti konn tre byen. Ptitapti lavil Lis ki ti anler lo latet en pti montanny dan en vale, ti disparet deryer li. Timote ti fer en sourir ler i ti mazin lazwa son manman ek granmanman ki ti pe esey kasyet zot sagrinasyon anmezir ki zot ti pe get li kot i ale. Eski i devret vire pour dir en dernyen orevwar?\nTanzantan, zapot Pol ti vire e fer Timote en sourir pour ankouraz li. I ti konnen ki Timote ti ankor en pe timid, me i ti fer li plezir pour vwar lantouzyasm sa zenn onm. Timote ti ankor zenn, petet dan son 19 a 20 an e i ti annan en gran respe ek lafeksyon pour Pol. Aprezan, Timote ti pe al avek sa zonm fidel ki ti ranpli avek lenerzi pour fer en vwayaz plizyer santenn kilomet lwen avek son lakour. Zot ti pou bezwen marse, apre pran bato e fer fas avek bokou danze. Timote pa ti vreman konnen si en zour i ti pou retourn kot li ankor.\nKwa ki ti fer sa zenn onm swazir pour viv sa kalite lavi? Ki rekonpans ki ti pou fer sa sakrifis vo lapenn? Ki mannyer lafwa Timote i kapab annan en lefe lo sa ki pour nou?\nAnnou retourn de oubyen trwa-z-an an aryer e annou prezimen ki Lis ti landrwa kot Timote ti grandi. Lis ti en pti lavil izole kot ti annan dekwa delo. I kapab ki bann zabitan ti konpran langaz Grek, me zot ti ankor koz zot prop langaz Likaonyen. En zour i ti annan dezord dan sa lavil trankil. Zapot Pol avek son konpanyon Barnabas, de misyonner ti arive sorti Ikonyonm en gran lavil lanmenm o bor. Kan zot ti pe prese an piblik, Pol ti remark en zonm ki ti paralize e ki ti demontre vre lafwa. Alor, Pol ti fer en mirak e i ti geri li.—Akt 14:5-10.\nBokou zabitan Lis ti ankor krwar dan bann lezann konsernan bann bondye ki ti pran laform zonm e ki ti vin dan zot rezyon dan lepase. Sa ti fer ki bann dimoun ti konsider Pol konman Ermes ek Barnabas konman Zeis. Sa de Kretyen ki ti annan limilite ti apenn kapab anpes sa bann dimoun ofer zot en sakrifis.—Akt 14:11-18.\nPour serten dimoun dan lavil Lis, sa mirak pa ti vedir ki bann bondye payen ti’n vin vizit zot, o kontrer i ti en keksoz merveye. Par egzanp, Enis, en madanm Zwif ki ti’n marye avek en zonm Grek ki pa ti ador Bondye ek son manman Lois, ti sirman ekout Pol avek gran lantouzyasm ek lazwa. Sa nouvel ki tou bann Zwif fidel ti pe espere pour tande ti’n finalman arive. Mesi ti’n vini e i ti’n akonplir bokou profesi ki’n ganny ekrir lo li dan Lekritir.\nMazinen, ki mannyer vizit Pol in annan en lefe lo Timote. ‘Depi son lanfans,’ Timote ti’n ganny ansennyen pour kontan lekritir sakre dan Lekritir Ebre. (2 Timote 3:15) Parey son manman ek granmanman, i ti kapab vwar ki Pol ek Barnabas ti pe koz laverite konsernan Mesi. Mazin sa zonm paralize ki Pol ti geri. Petet depi son lanfans Timote ti’n kapab vwar sa zonm plizyer fwa dan semen Lis, me la pour premye fwa, i ti kapab vwar li pe marse. I pa etonan ki Enis ek Lois ti vin Kretyen ansanm avek Timote. Menm ozordi, bann granparan ek paran i kapab aprann bokou avek Lois ek Enis. Eski ou kapab vin en bon legzanp pour bann zenn?\n“PAS PAR BOKOU SOUFRANS”\nBann dimoun ki ti vin Kretyen dan lavil Lis ti’n bezwen kontan pour aprann konsernan lespwar ki bann disip Kris ti annan. Me zot ti osi aprann ki konman en disip zot ti pou bezwen fer serten sakrifis. Bann Zwif fanatik ki ti bann opozan sorti Ikonyonm ek Antyos ti vin dan lavil e zot ti motiv bann dimoun pour vir kont Pol ek Barnabas. Deswit en lafoul vyolan ti vin kot Pol e konmans saboul li avek ros. Zot ti tap li ziska ki i ti tonm ater. Sa lafoul ankoler ti trenn li an deor lavil e les li la pour mor.—Akt 14:19.\nMe bann disip ki reste Lis ti rasanble otour Pol. Zot ti’n bezwen soulaze letan i ti leve e avek kouraz retourn ankor Lis. Lannmen, li ek Barnabas ti al Derb pour kontinyen prese. Apre ki zot ti’n fer bann nouvo disip laba, zot ti retourn Lis malgre zot ti pou kapab fer fas avek danze. Avek ki rezilta? Sa resi i dir nou, “Zot ti fortifye leker bann Krwayan e ankouraz zot pour reste ferm dan lafwa.” Mazin Timote pe ekout Pol ek Barnabas atantivman anmezir ki zot ti pe ansenny bann Kretyen akoz i ti vo lapenn fer bann sakrifis pour sa lespwar ki zot ti annan. Zot ti dir: “[Nou] bezwen pas par bokou soufrans pour antre dan Rwayonm Bondye.”—Akt 14:20-22.\nTimote ti aksepte avek tou son leker bann lansennyman zapot Pol\nTimote ti vwar ki Pol ti montre ki i ti viv annakor avek sa parol. Pol ti demontre kouraz ler i ti fer fas avek soufrans pour ki i kapab partaz sa bon nouvel avek lezot. Alor, Timote ti konnen ki si i ti swiv legzanp Pol, bann dimoun Lis ek son prop papa ti riske opoz li. Me Timote pa ti pou les sa bann presyon enfliyans son desizyon pour servi Bondye. Ozordi, i annan bokou zenn parey Timote. Zot azir dan en fason saz par fer zanmi avek bann ki annan en lafwa solid, ki pou ankouraz zot e zot pa les lopozisyon anpes zot kontinyen servi sa vre Bondye.\n“BANN FRER . . . TI DIR BOKOU DIBYEN LO LI”\nParey i ti ganny mansyonnen pli boner, lot vizit Pol ti ganny fer, de oubyen trwa-z-an pli tar. Zis mazin sa leksitasyon ki ti annan dan lakaz Timote ler Pol ti arive, safwasi i ti avek Silas. Sa ti sirman en moman zwaye pour Pol osi. I ti kapab vwar pour li menm rezilta bann lagrenn laverite ki i ti’n senmen Lis. I ti annan Lois ek Enis son fiy ki ti aprezan bann madanm Kretyen fidel ki ti annan en “lafwa senser” ki Pol ti vreman apresye. (2 Timote 1:5) Me ki nou pou dir lo zenn Timote?\nPol ti aprann ki sa zenn onm ti’n vin matir depi son dernyen vizit. Bann frer Lis e osi Ikonyonm en lavil ki apepre 32 kilomet nor les avek Lis “ti dir bokou dibyen lo li.” (Akt 16:2) Ki mannyer i’n kapab annan en sitan bon repitasyon koumsa?\n“Lekritir sakre” ki manman ek granmanman Timote ti’n ansenny li ‘depi son lanfans,’ ti enkli bann konsey pratik e rezonnab pour bann zenn. (2 Timote 3:15) La en legzanp: “Mazin ou Gran Kreater letan ou ankor zenn.” (Eklezyast 12:1) Sa parol ti fer plis sans kan Timote ti vin Kretyen. I ti vwar ki pli bon fason pour li mazin son Gran Kreater ti enkli koz lo sa bon nouvel konsernan Zezi, Garson Bondye. Timote ti aprann pour ptitapti sirmont son timidite ki ti anpes li progrese e pour annan kouraz pour koz lo sa bon nouvel konsernan Zezi Kri avek lezot.\nBann zonm ki ti pe diriz kongregasyon ti remark progre Timote. San dout, zot ti ganny touse ler zot ti vwar ki mannyer sa zenn ti pe batir e ankouraz lezot otour li. Me sa ki pli enportan, se ki Zeova osi ti remark Timote. Bondye ti enspir serten profesi konsernan li, petet an rapor avek kalite servis ki i ti pou fer en zour dan bokou kongregasyon. Kan Pol ti fer son vizit, i ti vwar ki Timote ti pou vin en bon konpanyon servis dan son bann vwayaz misyonner. Bann frer Lis ti dakor. Zot ti poz lanmen lo sa zenn onm e par fer sa zot ti montre ki i ti’n ganny apwente pour fer en servis spesyal pour Zeova.—1 Timote 1:18; 4:14.\nNou kapab mazinen ki Timote ti enpresyonnen e demontre limilite lefet ki zot in fer li konfyans par donn li serten responsabilite. I ti pare pour ale. * Ki mannyer papa Timote ki pa ti ador Bondye ti reakte ler i ti aprann ki son garson ti pe vin en misyonner? I tre probab ki i ti annan en lot plan antet pour lavenir son garson. Ki nou pou dir konsernan manman ek granmanman Timote? Eski zot ti fyer me an menm tan pe esey kasyet zot lenkyetid pour son sekirite? Sa ti pou toutafe normal.\nSa ki serten se ki Timote ti ale. Sa zour bomaten ki’n ganny dekrir o konmansman sa lartik, Timote ti konmans son lavi misyonner avek zapot Pol. Anmezir Lis ti disparet deryer li, sak tapaz ki son sandalet ti fer lo bann pti gravye e sak son ki i ti fer ler i ti mars lo zerb, sa ti vedir ki i ti pe elwannyen deplizanpli avek son lakour. Apre en gran lazournen marse, sa trwa zonm ti ariv Ikonyonm. Timote ti konmans obzerve ki mannyer Pol ek Silas ti donn bann dernyen lenstriksyon sorti kot konsey direkter Zerizalenm e travay pour batir lafwa bann krwayan Ikonyonm. (Akt 16:4, 5) Me sa ti zis en konmansman.\nApre ki zot ti’n vizit bann kongregasyon Galasi, sa bann misyonner ti kit bann gran semen Romen e zot ti mars plizyer santenn kilomet atraver gran rezyon Frizi, anmezir zot ti al ver direksyon nor apre was. Anba direksyon lespri sen Bondye, zot ti pran en bato Troas e al Masedwann. (Akt 16:6-12) Pandan sa letan, Pol ti vwar konman Timote ti itil pour li. Pol ti kapab kit Timote avek Silas Bere. (Akt 17:14) I ti menm anvoy sa zenn onm li tousel Tesalonik. Ler i ti laba, Timote ti imit bann legzanp ki i ti’n byen obzerve e i ti fortifye lafwa bann Kretyen.—1 Tesalonisyen 3:1-3.\nPli tar, Pol ti ekri konsernan Timote e dir: “Personn pa’n partaz mon gran preokipasyon parey li, e pran sousi vreman pour zot byennet.” (Filipyen 2:20) I pa ti ganny sa repitasyon par azar. Timote ti travay dir, i ti akonpli son servis avek limilite e i’n reste fidel anba bann sityasyon difisil, se sa ki ti fer li ganny sa repitasyon. Pa sa i en legzanp remarkab pour bann zenn ozordi! Pa zanmen bliye ki repitasyon ki ou annan i depan antyerman lo ou. Si ou en zenn, ou annan en zoli loportinite pour ganny en bon repitasyon par met Zeova premye dan ou lavi e tret lezot avek labonte ek respe.\n‘FER TOU OU POSIB POUR VIN KOT MWAN’\nByen zenn, Timote ti konmans montre son devouman dan predikasyon\nPandan plis ki katorz an, Timote ti pas en bon pe son letan pour travay avek zapot Pol ki ti son zanmi. I ti partaz bann bon osi byen ki move moman avek Pol dan son travay. (2 Korentyen 11:24-27) I menm annan en letan kot Timote ti ganny met dan prizon akoz son lafwa. (Ebre 13:23) I ti osi demontre sa menm lanmour ek konsern ki Pol ti annan pour son bann frer ek ser Kretyen. Pol ti ekri Timote: “Mon rapel ou larm.” (2 Timote 1:4) Parey Pol, i paret ki Timote ti aprann pran “lapenn avek sa ki dan lapenn” pour pli byen ankouraz e rekonfort zot. (Romen 12:15) Nou tou annou aprann pour fer parey.\nI pa etonan ki avek letan Timote ti vin en sirveyan remarkab. Pol ti konfye li sa responsabilite pour vizit bann kongregasyon, pa zis pour fortifye e ankouraz zot, me osi pour apwent bann zonm kalifye pour servi konman ansyen ek asistan ministeryel.—1 Timote 5:22.\nPol ti vreman kontan Timote e i ti donn li bann bon konsey parey en papa. I ti ankouraz Timote pour devlop son bann kado spirityel e pour kontinyen grandi e fer progre. (1 Timote 4:15, 16) I ti ankouraz Timote pour pa zanmen les son zenes oubyen son timidite anpes li defann sa ki byen kan i neseser. (1 Timote 1:3; 4:6, 7, 11, 12) Vi ki Timote ti souvan malad avek en problenm lestoman, Pol ti donn li konsey ki mannyer pour fer fas avek son maladi.—1 Timote 5:23.\nI ti ariv sa letan kot Pol ti konnen ki i ti pros pour mor, san dout i ti pou ganny egzekite. I ti anvoy en dernyen let enspire pour Timote. Ladan i annan sa bann mo tousan ki dir: “Fer tou ou posib [pour] vin kot mwan pli vit.” (2 Timote 4:9) Pol ti vreman kontan Timote, i ti apel li “mon Garson byenneme e fidel dan Senyer.” (1 Korentyen 4:17) I pa sirprenan ki i ti anvi ki son zanmi i la akote li anmezir zour son legzekisyon ti pe aprose! Nou tou nou bezwen demande, ‘Eski lezot i rod mwan pour rekonfort zot kan zot dan difikilte?’\nEski Timote ti reisi ariv kot Pol a tan? Nou pa konnen. Sa ki nou konnen se ki i ti touzour fer son mye pour donn Pol ek lezot rekonfor ek lankourazman. I ti viv annakor avek son non Timote, ki vedir “Enn ki onor Bondye.” I’n kit en legzanp lafwa remarkab pour zenn konman vye imite.\n^ par. 20 Timote ti pare pour les li ganny sirkonsi kan Pol ti demann li. Sa pa akoz i ti en lobligasyon pour bann Kretyen me akoz Pol pa ti oule ki bann Zwif i annan okenn rezon pour rezet sa zenn onm ki son papa pa ti ador Bondye.—Akt 16:3.


Azzaro pour Homme 7ml en bolsa de organza de regalo. (Ideal ...\nContradiction 3.7ml Calvin Klein en bolsa de organza de ...\nBasi Femme 4ml en bolsa de organza de regalo (Ideal ...\nFemme Individuelle Mont Blanc 5ml en bolsa de organza de ...\nRocabar 7.5ml Hermes en bolsa de organza de regalo.Ideal ...\nChaumet 5ml en bolsa de organza de regalo (Ideal ...\nVetiver 5ml Guerlain en bolsa de organza de regalo (Ideal ...\nBasi Homme 4.9ml en bolsa de organza de regalo (Ideal ...\nNiki de St Phalle 6ml en bolsa de organza de regalo (Ideal ...\nEros Flame Versace 5ml en bolsa de organza de regalo (Ideal ...\nBang 5ml Marc Jacobs en bolsa de organza de regalo (Ideal ...


Reste dan lanmour Bondye (Zid 20, 21)\n“Batir zot lafwa tre sen e . . . reste dan lanmour Bondye.”—ZID 20, 21.\n1, 2. Ki nou kapab fer pour reste dan lanmour Bondye?\nNOU tou nou anvi for e an bonn sante. Alor nou esey manz bann bon manze, fer legzersis regilyerman e pran byen swen avek nou lekor. Menm si sa i demann bokou zefor, nou kontan ler nou vwar son bon rezilta, alor nou pa bes lebra. Me nou osi bezwen for e an bonn sante dan domenn spirityel.\n2 Menm si nou’n konmans aprann konn Zeova e nou pe byen fer, nou bezwen kontinyen ranforsi nou relasyon avek li. Ler Zid ti ankouraz bann Kretyen pour “reste dan lanmour Bondye,” i ti eksplike ki mannyer zot kapab fer sa. I ti dir zot: “Batir zot lafwa tre sen.” (Zid 20, 21) Alor ki mannyer nou kapab devlop en lafwa for?\nKONTINYEN BATIR OU LAFWA\n3-5. (a) Ki mannyer Satan i anvi ou santi konsernan bann standar Zeova? (b) Ki mannyer ou santi konsernan bann lalwa ek prensip Zeova?\n3 I enportan ki ou personnelman asire ki bann lalwa Zeova i sa ki pli bon pour ou. Satan i oule ki ou krwar ki bann standar Bondye i tro difisil pour swiv e ki ou pou pli ere si ou desid pour ou menm sa ki byen ek sa ki mal. Depi dan zarden Edenn, Satan in esey fer bann dimoun krwar sa e i ankor pe fer bokou zefor pour fer sa dan nou letan.—Zenez 3:1-6.\n4 Eski Satan i annan rezon? Eski bann standar Zeova i tro strik? Eski Bondye pe tro priv nou? Non. Pour eksplike annou pran en legzanp. Meton ou pe marse dan en zoli zarden e ou remarke ki en bout sa zarden in ganny bare. Petet ou demann ou lekor, ‘Be akfer zot in met sa baraz?’ En sel kou, ou tann en lyon pe kriye lot kote sa baraz. Ki mannyer ou santi konsernan sa baraz aprezan? Pa ou kontan ki sa baraz pe protez ou e pe anpes sa lyon atak ou! Bann prensip Zeova i parey sa baraz e Dyab i parey sa lyon. Parol Bondye i averti nou: “Kontinyen rezonn byen e kontinyen veye! Zot lennmi Dyab pe ale vini parey en lyon ki pe kriye pe rode lekel i pou devore.”—1 Pyer 5:8.\n5 Zeova i oule ki nou annan sa pli bon lavi posib. I pa anvi ki Satan i anbet nou. Sanmenm sa in donn nou bann lalwa ek prensip pour protez nou e pour ki nou kapab ere. (Efezyen 6:11) Zak ti ekri: “En dimoun ki egzamin o profon lalwa parfe ki anmenn ver laliberte e ki kontinyen fer sa, . . . pou ere dan tou sa ki i fer.”—Zak 1:25.\n6. Akoz nou asire ki sa ki Zeova i demann nou pour fer i pli bon pour nou?\n6 Ler nou swiv gidans Zeova, nou lavi i amelyore e nou lanmitye avek li i vin pli for. Par egzanp, ler nou priy Zeova toulezour nou menm nou ki benefisye. (Matye 6:5-8; 1 Tesalonisyen 5:17) Pa nou kontan ler nou obei son lord pour zwenn ansanm pour ador li e ankouraz kanmarad. Nou osi ere ler nou fer nou mye pour anons e ansenny mesaz Labib avek lezot. (Matye 28:19, 20; Galat 6:2; Ebre 10:24, 25) Ler nou mazinen ki mannyer sa bann keksoz in ed nou pour gard nou lafwa for, nou pli asire ki sa ki Zeova i demann nou pour fer i pli bon pour nou.\n7, 8. Kwa ki pou ed nou pour pa tro trakase konsernan bann leprev ki nou kapab gannyen a lavenir?\n7 Petet nou trakase ki nou lafwa pou ganny teste e ki i pou tro difisil pour nou reste fidel. Si ou santi koumsa par ler, rapel parol Zeova: “Mwan Zeova, mon ou Bondye, sa Enn ki pe ansenny ou pour ou prop byenfe, sa Enn ki pe gid ou dan sa semen ki ou devret marse. Si selman ou ekout byen mon bann komannman! Alor ou lape pou vin zis parey en larivyer e ou ladrwatir parey bann laroul dan lanmer.”—Izai 48:17, 18, NWT.\n8 Ler nou obei Zeova, nou pou toultan anpe parey en larivyer ki pa zanmen sek. Nou ladrwatir pou parey laroul ki kontinyelman kraz lo lans. Alor nenport kwa ki arive dan nou lavi, nou kapab reste fidel avek Zeova! Labib i promet: “Larg ou fardo lo Zeova e i pou soutenir ou. Zanmen i pou les sa enn ki drwat tonbe.”—Psonm 55:22, NWT.\n“FER ZEFOR POUR VIN BANN DIMOUN MATIR”\n9, 10. Ki savedir vin en dimoun matir?\n9 Anmezir ki ou “fer zefor pour vin [en] dimoun matir,” ou pou vin pli pros avek Zeova. (Ebre 6:1) Me ki savedir vin en dimoun matir?\n10 Nou pa vin bann Kretyen matir zis akoz nou laz i monte. Pour vin matir, nou bezwen fer Zeova vin nou pli bon Zanmi e esey vwar keksoz parey li. (Zan 4:23) Pol ti ekri: “Bann ki viv dapre lekor enparfe i mazin bann move dezir, me sa bann ki viv dapre lespri sen i mazin bann keksoz ki annan pour fer avek lespri sen.” (Romen 8:5) En dimoun matir pa konsantre lo bann keksoz ki fer li plezir oubyen lo bann keksoz materyel. O kontrer, i konsantre lo servi Zeova e fer bann bon desizyon dan lavi. (Proverb 27:11; lir Zak 1:2, 3.) I pa les li ganny enfliyanse pour fer sa ki mal. En dimoun matir i konn sa ki byen e i determinen pour fer li.\n11, 12. (a) Ki Pol ti dir lo “abilite pour zize” ki en Kretyen i annan? (b) Ki mannyer vin en Kretyen matir i parey vin en atlet?\n11 I demann zefor pour vin matir. Zapot Pol ti ekri: “Manze solid i pour bann dimoun matir ki’n aprann servi zot abilite pour zize pour zot kapab fer diferans ant sa ki byen ek sa ki mal.” (Ebre 5:14) Dan langaz Grek, sa mo ki’n ganny tradwir konman “aprann” dan sa verse, i kapab vedir aprann gras a en lantrennman, parey en atlet ki antrenn son lekor.\n12 Ler nou vwar en bon atlet ki pe reisi, nou konnen ki i’n pran letan e ki i’n bezwen ganny antrennen pour devlop son skil. I pa ti ne konman en atlet. Ler en pti baba fek ne, i pa vreman konnen ki mannyer pour servi son lebra ek lipye. Me avek letan, i aprann ki mannyer pour tyonbo keksoz e ki mannyer pour marse. Si i ganny antrennen, i kapab vin en atlet. Pareyman, i pran letan e nou bezwen aprann oubyen ganny antrennen, pour vin bann Kretyen matir.\n13. Kwa ki pou ed nou pour annan menm pwennvi avek Zeova?\n13 Dan sa liv, nou’n vwar ki mannyer nou kapab annan menm pwennvi avek Zeova e vwar keksoz parey li. Nou’n aprann pour apresye e kontan bann standar Zeova. Ler nou fer bann desizyon, nou demann nou lekor: ‘Ki lalwa oubyen prensip Labib ki aplikab dan sa sityasyon? Ki mannyer mon kapab met zot an pratik? Ki Zeova ti a kontan mon fer?’—Lir Proverb 3:5, 6; Zak 1:5.\n14. Ki nou bezwen fer pour batir nou lafwa?\n14 Nou pa zanmen aret batir nou lafwa dan Zeova. Ler nou manz bann bon manze, sa i ed nou pour vin for, pareyman aprann konn Zeova i ed nou pour devlop en lafwa for. Ler nou ti konmans etidye Labib, nou’n aprann bann laverite de baz lo Zeova e sa ki i demann nou pour fer. Me anmezir letan i pase, nou bezwen konpran bann keksoz pli profon. Sanmenm sa ki Pol ti oule dir ler i ti ekri: “Manze solid i pour bann dimoun matir.” Ler nou aplik bann keksoz ki nou aprann, nou vin pli saz. Labib i dir nou: “Lasazes i sa keksoz pli enportan.”—Proverb 4:5-7, NWT; 1 Pyer 2:2.\n15. Akoz i enportan pour nou vreman kontan Zeova ek nou bann frer ek ser?\n15 En dimoun i kapab for e an bonn sante, me pour li reste koumsa, i bezwen kontinyen pran byen swen avek son lekor. Pareyman, en dimoun matir i konnen ki i bezwen travay dir pour gard en bon relasyon avek Zeova. Pol i fer nou rapel: “Kontinyen teste zot lekor pour vwar si zot dan lafwa, kontinyen fer sir ki kalite dimoun zot ete.” (2 Korentyen 13:5) Me i annan en lot keksoz ki nou bezwen apard ki en lafwa for. Nou lanmour pour Zeova e pour nou bann frer ek ser i bezwen kontinyen agrandi. Pol ti dir: “Si mon annan . . . konnesans, si mon annan lafwa ki sitan for pour deplas montanny, me mon napa lanmour, mon en nanryen ditou.”—1 Korentyen 13:1-3.\nKONSANTRE LO OU LESPWAR\n16. Ki mannyer Satan ti a kontan nou santi?\n16 Satan i anvi ki nou krwar ki nou pa pou zanmen kapab fer plezir Zeova. I ti a kontan ki nou santi nou dekouraze e ki nou krwar ki napa okenn solisyon pour nou problenm. I pa anvi ki nou annan konfyans dan nou bann frer ek ser Kretyen e i pa anvi ki nou ere. (Efezyen 2:2) Satan i konnen ki bann panse negatif i kapab dekouraz nou e gat nou relasyon avek Bondye. Me Zeova in donn nou en keksoz pour nou lalit avek bann panse negatif. Sa i lespwar.\n17. Akoz lespwar i enportan?\n17 Dan 1 Tesalonisyen 5:8, Labib i konpar nou lespwar avek en kask ki protez latet en solda dan batay e i dir ki sa kask i nou “lespwar pour ganny sove.” Ler nou annan lespwar dan bann promes Zeova, sa i kapab protez nou lespri e ed nou rezet bann panse negatif.\n18, 19. Ki mannyer lespwar ti donn Zezi lafors?\n18 Sa lespwar ki Zezi ti annan ti fer li for. Sa dernyen zour swar son lavi lo later, i ti fer fas avek bann sityasyon difisil enn apre lot. Enn son zanmi pros ti trai li. En lot ti menm dir ki i pa konn li. Lezot ti abandonn li e sove. Bann dimoun dan son prop pei ti vir kont li e demande ki i ganny met amor lo en poto martir. Kwa ki ti ed li andir tou sa martir? “Akoz sa lazwa ki i ti pou gannyen, i pa ti pran kont laont pour mor lo en poto martir e aprezan i pe asize lo kote drwat tronn Bondye.”—Ebre 12:2.\n19 Zezi ti konnen ki par reste fidel, i ti pou onor son Papa e prouve ki Satan i en manter. Sa lespwar ti donn li en gran lazwa. I ti osi konnen ki byento i ti pou rezwenn son Papa dan lesyel. Sa lespwar ti ed li pour andire. Parey Zezi, nou bezwen konsantre lo nou lespwar. I pou ed nou andire nenport kwa ki arive.\n20. Kwa ki kapab ed ou pour reste pozitif?\n20 Zeova i vwar ou lafwa ek landirans. (Izai 30:18; lir Malaki 3:10.) I promet pour “donn ou, tou sa ki ou leker i dezir.” (Psonm 37:4) Alor reste konsantre lo ou lespwar. Satan i anvi ki ou perdi lespwar e ki ou krwar ki bann promes Zeova pa pou zanmen vin vre. Me ou pa kapab les bann panse negatif kontrol ou! Si ou vwar ki ou pe konmans perdi lespwar, demann Zeova pour ed ou. Rapel bann parol dan Filipyen 4:6, 7: “Pa bezwen trakas pour nanryen, me dan tou sirkonstans, fer Bondye konn zot bann demann dan lapriyer ek siplikasyon ensi ki remersiman e ki lape Bondye ki depas tou sa ki nou kapab konpran i protez zot leker ek lespri par Kris Zezi.”\n21, 22. (a) Ki plan Zeova pour later? (b) Ki ou determinen pour fer?\n21 Regilyerman pran letan pour medit lo sa lavenir eksitan ki pe vini. Byento, tou dimoun pou ador Zeova. (Revelasyon 7:9, 14) Zis mazinen ki mannyer lavi pou ete dan nouvo lemonn. I pou pli bon ki okenn keksoz ki nou kapab mazinen! Satan, son bann demon ek tou bann keksoz mal pou’n disparet. Ou pa pou malad e ou pa pou mor. O kontrer, ou pou leve toulezour ranpli avek lenerzi e kontan ki ou vivan. Tou dimoun pou travay ansanm pour fer later vin en paradi. Tou dimoun pou annan bann bon manze ek en landrwa an sekirite pour viv. Bann dimoun pa pou kriyel oubyen vyolan me zot pou vreman zantiy avek kanmarad. Avek letan, tou imen lo later pou ganny “laglwar ek laliberte bann zanfan Bondye.”—Romen 8:21.\n22 Zeova i oule vin ou pli bon Zanmi. Alor fer tou sa ki ou kapab pour obei Zeova e vin pli pros avek li sak zour. Annou reste dan lanmour Bondye pour touzour!—Zid 21.\n1 KONTINYEN BATIR OU LAFWA\n“Batir zot lafwa tre sen.”—Zid 20\nKwa ki kapab ed nou pour batir nou lafwa?\nEfezyen 6:11; Zak 1:25; 1 Pyer 5:8\nReflesir lo ki mannyer obei Zeova i protez nou e ed nou pour annan en pli bon lavi.\nMatye 28:19, 20; 1 Tesalonisyen 5:17; Ebre 10:24, 25\nPour ki nou lafwa i vin pli for, nou bezwen priye toulezour, koz avek lezot lo Zeova e asosye avek nou bann frer ek ser.\nPsonm 55:22, NWT; Izai 48:17, 18, NWT\nZeova pa pou zanmen abandonn ou. Ler ou swiv son gidans, ou pou anpe.\n2 NOU ANVI VIN BANN KRETYEN MATIR\n“Annou fer zefor pour vin bann dimoun matir.”—Ebre 6:1\nKi savedir vin en Kretyen matir?\nRomen 8:5; Ebre 5:14\nI demann letan ek zefor pour en Kretyen vin matir. En Kretyen matir i esey annan menm pwennvi avek Zeova e i fer bann bon desizyon.\nProverb 27:11; Zak 1:2, 3\nBann difikilte i donn nou loportinite pour fortifye nou lafwa e prouve ki nou kontan Zeova.\nProverb 3:5, 6; Zak 1:5\nLer ou pe fer bann desizyon, medit lo sa ki Zeova ti pou anvi ou fer e demann li pour ed ou.\n2 Korentyen 13:5\nPa zanmen aret aprann lo Zeova e vin pli pros avek li.\n3 KONSANTRE LO OU LESPWAR\n“Met . . . lespwar pour ganny sove konman en kask lo nou latet.”—1 Tesalonisyen 5:8\nKi mannyer lespwar i kapab protez nou?\nOu lespwar pour lavenir i kapab ed ou en kantite. Reflesir lo ki mannyer lespwar ki Zezi ti annan ti ed li pour andir son bann leprev.\nSi zanmen ou santi ki ou pe perdi lespwar, priy lo la. Bann panse negatif ek dout pou afebli ou lafwa. Me Zeova pou donn ou kouraz ek lape lespri.\nMalaki 3:10; Romen 8:21\nRegilyerman medit lo ou lespwar pour lavenir. Lavi dan nouvo lemonn pou pli gou ki sa ki ou kapab mazinen.\nPsonm 37:4; Zid 21\nZeova i anvi vin ou pli bon Zanmi. Fer tou sa ki ou kapab pour obei li e vin pli pros avek li sak zour.\nPartaze Partaze Reste dan lanmour Bondye\n“Annan lespwar dan sa ki nou pa vwar”